მილიონა

მილიონა — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარ ქედზე, ჯვრის უღელტეხილის აღმოსავლეთით, მდინარე მთიულეთის არაგვის მარცხენა შენაკადის — ხადისწყლის სათავეებში. სიმაღლე ზღვის დონიდან 3007 მ. მილიონა აგებულია პლეისტოცენური დაციტებით. წარმოადგენს ჩამქრალ ვულკანს. მთას აქვს კლდოვანი კალთები, რომლებზეც ალპური მდელოებია.

ლიტერატურა

სქოლიო

კატეგორია:მცხეთა-მთიანეთის მხარის მთები
კატეგორია:საქართველოს ვულკანები